
Judecătorul Clarence Thomas de la Curtea Supremă a SUA a primit mult mai multe 
cadouri de la diverși binefăcători bogaţi decât se știa până acum, arată dezvăluiri 
publicate joi de portalul de presă online ProPublica, preluat de Reuters si 
Agerpres. 


Sursele organizaţiei non-profit respective arată că din 1991, când a ajuns la instanța 
supremă, Thomas a beneficiat de 38 de vacanțe, 34 de zboruri cu avioane sau elicoptere 
private, peste zece bilete VIP la evenimente sportive, inclusiv într-o lojă, sejururi în staţiuni 


din Florida și Jamaica și o invitație permanentă la un club de golf de lux. 


ProPublica informase din mai că Thomas, unul din cei șase magistrați conservatori dintre cei 
nouă ai Curții, a omis să declare public voiaje de lux pe care le-a acceptat zeci de ani de la 
miliardarul Harlan Crow din Dallas, cunoscut ca donator pentru Partidul Republican. 


Judecătorul nu a anunţat nici o tranzacție imobiliară avantajoasă realizată de mama sa. 


Spre deosebire de alti membri ai sistemului judiciar federal din SUA, judecătorii de la Curtea 
Supremă nu sunt supuși niciunui cod de conduită etică, deși sunt obligaţi să facă publice 
anumite informații financiare. 


După ce în ultimele luni au apărut dezvăluiri despre Thomas și alti magistrați, comisia 
juridică a Senatului american a aprobat în iulie un proiect de lege care ar impune un cod 
etic și pentru instanța supremă. Iniţiativa, promovată de democrați, a fost trimisă plenului, 
însă având în vedere opoziția din partea republicanilor, are puţine șanse să fie adoptată. 

autoritatea ae a regiementa Curtea Suprema - punct.”. bemocratil ain comisia Juridica I-au 
cerut ulterior președintelui Curţii Supreme, John Roberts, să asigure recuzarea lui Alito in 
orice speţă viitoare referitoare la legiferarea de către Congresul SUA. 


ProPublica a dezvăluit că și Alito a omis să declare o călătorie din 2008 în Alaska la bordul 
unui avion privat al unui manager de fond de investiţii, în contextul în care unele interese 
de afaceri ale acestuia ajunseseră in fata Curţii. 


Mesele și alte forme de „ospitalitate personală”, cum ar fi cazarea în reședința privată a 
cuiva, nu trebuie declarate în general, dar Conferința Judiciară - forumul care decide 
politicile pentru justiția federală - a înăsprit recent reglementările privind exonerarea de 
această răspundere. Noile prevederi impun inclusiv declararea transportului cu avioane 
private. 


Roberts a afirmat încă din mai că instanţa pe care o prezidează are în vedere măsuri pentru 
„aderarea la cele mai înalte standarde de conduită”. 


În iunie, când șapte din cei nouă magistrați ai Curţii Supreme și-au depus declaraţiile 
financiare anuale, inclusiv veniturile din alte surse și cadourile, așa cum sunt obligaţi să facă 


unii înalți oficiali guvernamentali, Thomas și Alito au obținut amânări de până la 90 de zile. 


